CELEX: 62013TN0350
Language: hu
Date: 2013-07-02 00:00:00
Title: T-350/13. sz. ügy: 2013. július 2-án benyújtott kereset — Jordi Nogues kontra OHIM — Grupo Osborne (BADTORO)

31.8.2013   
            
            
               HU
            
            
               Az Európai Unió Hivatalos Lapja
            
            
               C 252/38
            
         2013. július 2-án benyújtott kereset — Jordi Nogues kontra OHIM — Grupo Osborne (BADTORO)
   (T-350/13. sz. ügy)
   2013/C 252/65
   A keresetlevél nyelve: spanyol
   
      Felek
   
   
      Felperes: Jordi Nogues SL (Barcelona, Spanyolország) (képviselők: J. R. Fernández Castellanos, M. J. Sanmartín Sanmartín és E. López Pares ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Grupo Osborne, SA (El Puerto de Santa María, Spanyolország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának az R 1446/2012-2. sz. ügyben 2013. április 16-án hozott határozatát;
            
         
               —
            
            
               az OHIM-ot kötelezze a saját, valamint a felperes költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a 25., 34. és 35. osztályba tartozó árukra és szolgáltatásokra vonatkozó, „BADTORO” szóelemet tartalmazó ábrás védjegy — 9 565 581. sz. közösségi védjegybejelentés
   
      A felszólalási eljárásban hivatkozott védjegy vagy megjelölés jogosultja: Grupo Osborne, SA
   
      A hivatkozott védjegy vagy megjelölés: a 25., 34. és 35. osztályba tartozó árukra és szolgáltatásokra vonatkozó, „TORO” szóelemet tartalmazó nemzeti ábrás védjegy, az „EL TORO” nemzeti szóvédjegy és a „TORO” közösségi szóvédjegy
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok:
   
   
               —
            
            
               a 207/2009 rendelet 8. cikke (1) bekezdése b) pontjának megsértése
            
         
               —
            
            
               az átfogó értékelés általános elvének (jogellenes) megsértése, megfelelő indok nélkül.